मागधी :- मागधी दा खेतर-विस्तार ‘मगध’ दे आले-दुआले दे खित्ते च हा, जिस च अज्जै दे अवध कोला लेइयै बंगाल तगर दा लाका इस भाशा दे अन्तर्गत औंदा ऐ। इसदा सभनें थमां पराना रूप ‘अश्वघोष’ च लभदा ऐ। इसी ‘गौड़ी’ बी आखेआ जंदा ऐ। मागधी दे प्रमुख रूप-भेद मन्ने जंदे न : शाकारी, चांडाली, शाबरी ढक्की, बाह्‌लीक आदि। सभनें प्राकृतें दे मकाबले छ इस च मता विकास होआ। इसदियां प्रमुख विशेशतां न जे इस च ‘र’ ध्वनि दे थाह्‌र ‘ल’ होई जंदा ऐ, राजा ;gt लाजा, नर ;gt णल। स, ष ‘श’ होई जंदा ऐ, सप्त ;gt शत्, पुरुष ;gt पुलिश आदि। ‘त’ दे थाह्‌र ‘द’ होने दा रुझान मागधी च बी है : गच्छति ;gt गच्छदि।